Potrivit datelor oferite de IPJ Sălaj, ca urmare a prezentării raportului de activitate pentru anul 2023, anul trecut au fost înregistrate la nivel de județ un număr de 2.571 de infracțiuni, dintre care 52,71% au avut loc în mediul rural. Ponderea infracționalității din mediul rural este reprezentată de infracțiunile de natură judiciară care reprezintă 51,06%, în timp ce infracțiunile de natură economico-financiară reprezintă 3,53%, iar cele de altă natură 45,39%. Legat de criminalitatea stradală, anul trecut au fost sesizate 312 infracțiuni, dintre care 213 s-au petrecut în mediul urban și 99 în mediul rural.